钦定古今图书集成/明伦汇编/官常典/第103卷 > 《齐故安陆昭王碑》前人
## 钦定古今图书集成/明伦汇编/官常典/第103卷 > 《齐故安陆昭王碑》前人

公讳缅，字景业，南兰陵人也。稷契身佐唐虞，有大功
于天地。商武姬文，所以膺图受箓，萧、曹扶翼汉祖，灭
秦项以宁乱。魏氏时乘于前，皇齐握符于后，灵源与
积石争流，神基与极天比峻。祖宣皇帝，雄材盛烈，名
盖当时。考景皇帝，含道居贞，卷怀前代。公含辰象之
秀德，体河岳之上灵，气蕴风云，身负日月，立行可模，
置言成范，英华外发，清明内昭。“天经地义之德，因心
必尽；简久远大之方，率由斯至。挹其源者，游泳而莫
测；怀其道者，日用而不知。昭昭若三辰之丽于天，滔
滔犹四渎之纪于地。六幽允洽，一德无爽。万物仰之
而弥高，千里不言而斯应。”若夫弹冠出仕之日，登庸
莅事之年，军麾命服之序，监督方部“之数，斯固国史
之所详，今可得略也。”水德方衰，天命未改。太祖龙跃
俟时，作镇淮泗，如仁夕惕之志，中夜九回；龛世拯乱
之情，独用怀抱。深图密虑，众莫能窥。公陪奉朝夕，从
容左右，盖同王子洛滨之岁，实惟辟疆内侍之年。起
予圣怀，发言中旨。始以文学游梁，俄而入掌纶诰，兰
桂有芬，清晖自远。帝出于震，日衣青光，方轨茅社，俾
侯安陆，受瑞拆珪，遂荒云野，式掌储命，帝难其人。公
以宗室羽仪，允膺嘉选，协隆三善，仰敷四德，博望之
苑载晖，龙楼之门以峻，献替帷扆，实掌喉唇，奉待漏
之书，御如丝之旨，前晖后光，非止恒授。公以密戚上
贤，俄而奉职，出纳惟允，剑玺增华。伊昔帝唐，九官咸
事。熊豹临戭，纳言是司。自此迄今，其任无爽。爰自近
侍，式赞权衡，而皇情眷眷，虑深求瘼。姑苏奥壤，任切
关河，都会殷阜，提封百万。全赵之袨服丛台，方此为
劣；临淄之挥汗成雨，曾何足称。乃鸿骞旧吴，作守东
楚，弘义让以勖君子，振平惠以字小人。抚同上德，绥
用中典。疑狱得情而弗喜，宿讼两让而同归，虽春申
之大启封疆，邓攸之缉熙氓庶，不能尚也。夏首藩要，
任重推毂，襟带中流，地殷江汉。南接衡、巫，风云之路
千里；西通鄾邓，水陆之涂三七。是惟形胜，阃外莫先，
建麾作牧，明德攸在。乃暴以秋阳，威以夏日。泽无不
渐，蝼蚁之穴靡遗；明无不察，容光之微必照。由近而
被远，自己而及物，惠与八“风俱翔，德与五材并运”，远
无不怀，迩无不肃，邑居不闻夜吠之犬，牧人不睹晨
饮之羊，誉表六条，功最万里，还居近侍，兼飨戎秩。侯
府寄隆，储端任显，东西两晋，兹选特难。羊琇愿言而
匪获，谢琰功高而后至，升降二宫，令绩斯俟，禁旅尊
严，主器弥固。禹穴神皋，地埒分陕，江左以来，常逓斯
任。东渚钜海，南望秦稽，渊薮胥萃，萑蒲攸在。货殖之
民，千金比屋；郛壥之内，云幄万家。刑政繁舛，旧难详
一。南山群盗，未足云多；渤海乱绳，方斯易理。公下车
敷化，风动神行，诚恕既孚，钩距靡用。不待赭污之权，
而奸渠必翦；无假里端之籍，而恶子咸诛。被以哀矜，
孚以信顺。南阳苇杖，未足比其仁；颍川时雨，无“以丰
其泽。”公揽辔升车，牧州典郡，感达民祇，非待期月，老
安少怀，涂歌里咏，莫不欢若亲戚，芬若椒兰。麾斾每
反，行悲道泣。攀车卧辙之恋，争涂忘远；去思忆昔之
情，愈久弥结。方城汉池，南顾莫重；北指崤潼，平涂不
过七百；西接峣武，关路曾不盈千。蛮陬夷獥，重山万
里，小则俘民略畜，大则攻城剽邑。晋宋迄今，有切民
患，烽鼓相望，岁时不息。椎埋穿掘之党，阡陌成群；傲
法侮吏之人，曾莫禁御。累藩咸受其弊，历政所不能
裁。加以戎羯窥窬，伺我边隙，北风未起，马首便以南
向；塞草未衰，严城于焉早闭。永明八载，疆场大骇。天
子乃心北眷，听朝不怡，扬斾汉南，非公莫可。于是驱
马原隰，卷甲遄征，威令首涂，仁风载路，轨躅清晏，车
徒不扰，牛酒日至，壶浆塞陌，失义犬羊，其来久矣。征
赋严切，唯利是求，首鼠疆界，灾蠹弥广，公扇以廉风，
孚以诚德，尽任棠置水之情，弘郭伋待期之信，金如
粟而弗睹，马如羊而靡入，雏雉必怀，豚鱼不爽。由是
倾巢举落，望德如归，椎髻髽首，日拜门阙，卉服满涂，
“夷歌成韵。礼义既敷，威刑具举。彊民犷俗，反志迁情。
风尘不起，囹圄寂寞。富商野次，宿秉停菑。蝝蝗弗起，
豺虎远迹。北狄惧威，关塞谧静，侦谍不敢东窥，驼马
不敢南牧。方欲振策燕赵，席卷秦代，陪龙驾于伊洛，
侍紫盖于咸阳。而遘疾弥留，欻焉大渐，耕夫释耒，桑
妇下机，参请门衢，并走群望。维永明九年夏五月三
十日辛酉薨，春秋三十有七。城府飒然，庶寮如霣，男
女老幼，大临街衢，接响传声，不逾时而达于四境。夷群戎落，幽远必至望城，拊膺，震动郛邑，并求入奉灵
榇，藩司抑而弗许。虽邓训致剺面之哀，羊公深罢市
之慕，对而为言，远有惭德。神驾东还，号送逾境，奉觞
奠以望灵，仰苍天而”自诉。震响成雷，盈涂咽水。公临
危审正，载贻话言。《楚囊》之情，惟几而弥固；卫鱼之心，
身亡而意结。二宫轸恸，遐迩同哀。追赠侍中领卫将
军，给鼓吹一部，谥曰“昭侯。”时皇上纳麓在辰，登庸伊
始，允副朝端，兼掌屯卫。闻凶哀震，感绝移时，因遘沈
痾，绵留气序。世祖日夜忧怀，备尽宽譬，勉膳禁哭，中
使相望。上虽外顺皇旨，内殷私痛，独居不御酒肉，坐
卧泣涕霑衣。若此移年，癯瘠改貌，天伦之爱，振古莫
俦。及俯膺天眷，入纂绝业，分命懿亲，台牧并建，对繁
弱以流涕，望曲阜而含悲。改赠司徒，因谥为郡王，礼
也。惟公少而英明，长而弘润，风标秀举，清晖映世。学
遍书部，特善《元言》，鞶帨之丽，篆籀之则，穷六义于怀
抱，究八体于毫端。奕思之微，秋储无以竞巧；取暌之
妙，流睇未足称奇。至公以奉上，鸣谦以接下。抚僚庶，
尽盛德之容；交士林，忘公侯之贵。虚怀博纳，幽关洞
开，宴语谈笑，情澜不竭。誉满天下，德冠生民。盖百代
之仪表，千年之领袖，曾不“留，梁摧奄及，岂唯侨终
蹇谢，兴谣辍相”而已哉，凡我僚旧，均哀共戚，怨天德
之无厚，痛棠阴之不留，思所以克播，遗尘敝之穹壤，
乃刻石图徽，寄情铭颂，其辞曰：“天命元鸟，降而生商，
是开金运，祚始玉筐，三仁去国，五曜入房，亦白其马，
侯服周王，本枝派别，因采命氏，涉徐而东，义均梁徙，
自兹以降，怀青拖紫，崇基岩岩，长澜弥弥。惟圣造物，
龙飞天步，载鼎载革，有除有布。高皇赫矣，仰膺乾顾。
景皇蒸哉，实启洪祚。乔岳峻峙，命世兴贤，应期诞德，
绝后光前。几以成务，觉在民先，位非大宝，爵乃上天。
爰始濯缨，清猷濬发。升降文陛，逶迤魏阙。惠露霑吴，
仁风扇越。涉夏逾汉，政成期月。用简必从，日新为盛。
在上哀矜，临下庄敬。草木不夭，昆虫得性。我有芳兰，
民胥攸咏。群夷蠢蠢，岩别嶂分。倾山尽落，其从如云。
挈妻荷子，负戴成群。回首请吏，曾何足云。昔闻天道，
仁罔不遂。彼苍如何，兴山止篑。四牡方驰，六龙顿辔。
斯民曷仰，邦国殄瘁。齐陨晏平，行哭致礼。赵徂昌国，
列邦挥涕。况我君斯，皇之介弟。哀感徒庶，恸兴云”陛，
阶毁留攒，川汎归轴，竞羞野奠，争攀去毂。遵渚号追，
临波望哭，无绝终古。惟兰与菊，涂由帝渚，朱轩靡驾，
东首茔园，即宫长夜。逝川无待，黄金难化，钟石徒刊，
芳猷永谢。